stanford-oval/wikipedia huggingface dataset:
Swaminarayan-liike

Swaminarayan-liike tarkoittaa hindulaisuuden uudistaja Swaminarayanin eli Sahajanand Swamin ympärille muodostuneita uskonnollisia yhteisöjä. Intiassa, nykyisen Gujaratin osavaltion alueella, vaikuttanut Sahajanand Swami jakoi seuraajansa kahden hallinnollisen alueen alaisuuteen. Niistä on myöhemmin irtautunut muita yhteisöjä, joista merkittävin on vuonna 1906 perustettu Bochasanwasi Akshar Purushottam Swaminarayan Sanstha eli BAPS.
Swaminarayan-liikkeen seuraajien määrän arviointi on haastavaa, koska useat jäsenet saattavat kuulua yhtäaikaisesti useampiin Swaminarayan-yhteisöihin ja toiset saattavat osallistua sen toimintaan olematta varsinaisesti jäseniä. Tutkija Raymond Brady Williams arvioi Swaminarayan-liikkeen kannattajien määräksi noin 5 000 000 henkeä maailmanlaajuisesti.
Liike on levinnyt maailmanlaajuiseksi gujaratilaisen siirtolaisuuden myötä. Intian ulkopuolella huomattavia Swaminarayan-yhteisöjä löytyy esimerkiksi Itä-Afrikassa, Britanniassa ja Yhdysvalloissa.
Vadtalin ja Ahmedabadin hallinnolliset keskukset

Uransa alkuvaiheessa Sahajanand vastasi yhteisön hallinnosta täysin itsenäisesti. Seuraajien määrän kasvaessa hän joutui kuitenkin ulkoistamaan vastuutehtäviä. Vuonna 1820 hän ylensi joitakin askeetteja vastaamaan hengellisistä kysymyksistä ja valvomaan askeettien käyttäytymistä. Yhteisön kerryttäessä vaurautta hän ulkoisti taloudenhoidon perheellisille maallikkojäsenille, joita askeettien valat eivät sitoneet. Vuonna 1826 hän jakoi seuraajansa kahteen hallinnolliseen alueeseen, joiden keskuspaikoiksi (gadi) hän valitsi Ahmedabadin ja Vadtalin. Hän nimitti vanhemman veljensä Ramapratapin pojan Ayodhyaprasadin Ahmedabadin johtajaksi (acharya) ja nuoremman veljensä Ichharaman pojan Raghuviran Vadtalin johtajaksi. Hallinnollista jakoa käsitellään Sahajanandin kirjoittamassa lyhyessä teoksessa nimeltä Lekh, joka mainitsee hallinnollisen jakolinjan menevän Kalkutasta Dwarkaan ja linjan pohjoisosan jäävän Ahmedabadin ja eteläosan Vadtalin vastuulla. Molempien hallinnollisten alueiden johtajien asema periytyy Sahajanandin suvussa. Alueiden johtajat vastaavat muun muassa alueidensa temppeleistä ja niiden materiaalisesta vauraudesta, jumalankuvien asettamisesta temppeleihin, temppelien johtajien nimityksistä ja askeettien initoimisesta yhteisöön. Vadtalin ja Ahmedabadin johtajien vaimot kuuluvat samaan sarvaria-bramiini-kastiin kuin Sahajanand ja hänen sukulaisensa. Sen vuoksi vaimot saapuvat Uttar Pradeshin osavaltiosta Gujaratiin, jossa he elävät erossa muista kuin perheisiinsä kuuluvista miehistä. Johtajien vaimoilla on uskonnollinen johtoasema yhteisön naisseuraajiin, jotka eivät saa olla tekemisissä yhteisön miespuolisten askeettien kanssa.
Vadtalin ja Ahmedabadin johtajien perijä on tavallisesti heidän vanhin poikansa. Jos johtajalla ei ole poikaa voidaan tehtävään nimittää joku Sahajanandin sukulaismies. Vadtalia johtaneen Raghuviran verilinja on sammunut, joten nykyään molempien alueiden johtajat polveutuvat Ayodhyaprasadista.
Vadtalin nykyisenä johtajana toimii Ajendraprasad Maharaj vuodesta 1984. Ahmedabadin johtajana Koshalendraprasad Maharaj.
BAPS

Vadtalin temppelissä toiminut Swami Yagnapurushdas eli Shashtri Maharaj erosi vuonna 1906 perustaakseen oman ryhmänsä askeetti- ja maallikkoseuraajiensa kanssa. Hän arvosteli entistä temppeliyhteisöään uskonnollisten sääntöjen laiminlyönnistä. Hän myös opetti Swaminarayanin olevan aina läsnä seuraajiensa keskuudessa, koska hänen täydellisin seuraajansa olisi Jumalan asuinsijan (akshar) ruumiillistuma. Shashtri Maharaj opetti ensimmäisen aksharin olleen Sahajanandin aikalainen Gunatitanand Swami, jonka asema siirtyi eteenpäin yhteisön johtajille. Yhteisö järjestäytyi vuonna 1947 virallisesti nimellä Bochasanwasi Akshar Purushottam Swaminarayan Sanstha (BAPS), aikaisemmin sen omaisuus oli rekisteröity yksittäisten johtajien nimiin. BAPS ei koskaan sitoutunut Vadtalia ja Ahmedabadia sitoviin aluerajoihin, minkä vuoksi sen leviäminen on ollut helpompaa. Yhteisö ei kiistä Swaminarayanin laatiman Lekh-asiakirjan aitoutta, mutta kyseenalaistaa sen aseman pyhänä teoksena. Yhteisön mukaan se on vain hallinnollinen asiakirja, joka ei ole pyhä itsessään.
BAPS on rakennuttanut Yhdysvaltoihin yli 100 hindutemppeliä ja omistaa koko maailman suurimman Intian ulkopuolisen hindutemppelin. Yhdysvaltain New Jerseyn osavaltion Robbinsvillen kaupungissa sijaitseva Swaminarayan Akshardham -temppeli aukesi vuonna 2023. Se käsittää 183 eekkerin laajuisen alueen, on 191 jalkaa korkea ja sisältää 10 000 patsasta. Temppelin rakennuttamiseen liittyy kuitenkin epäilyksiä pakkotyövoiman käytöstä. Yhdysvaltain lainvalvontaviranomaiset aloittivat vuonna 2021 tutkinnan temppelin rakennustyöläisten olosuhteista.
BAPS-yhteisöä johtaa Mahant Swami Maharaj vuodesta 2016, jolloin hänen edeltäjänsä Pramukh Swami Maharaj kuoli.
BAPS-yhteisöstä irtaantui vuonna 1966 Yogi Divine Society -niminen yhteisö, jota johtivat veljekset Dadubhai ja Bapabhai Patel. Yogi Divine Society on pieni verrattuna liikkeen merkittävämpiin edustajiin.
Ahmedabadin temppeli vuonna 1866
Taka-Baikalia

Taka-Baikalia (ven. Забайкалье, Zabaikalje) on maantieteellinen alue Siperiassa Baikaljärven "takana" eli itäpuolella. Etenkin eliömaantieteellisissä yhteyksissä alue tunnetaan myös nimellä Dauria (ven. Даурия, Daurija), joka tulee paikallisen daguurien kansan nimestä.
Historiallinen Taka-Baikalia on noin tuhannen kilometrin mittainen niin itä–länsisuunnassa kuin pohjois–eteläsuunnassakin. Se ulottuu Baikalin rannoilta Šilka- ja Argunjokien yhtymäkohtaan idässä ja etelässä Mongolian ja Kiinan rajalle. Etenkin alueen pohjoisosassa on korkeita vuoria. Ilmasto on jyrkän mantereinen. Kasvillisuus on paljolti taigametsää, myös metsäaroa ja aroa (steppiä).
Venäjän keisarikunnassa Taka-Baikalia oli hallinnollinen alue (oblasti), jonka pääkaupunki oli ensin Nertšinsk, sittemmin Tšita. Siitä tuli osa Kaukoidän tasavaltaa vuonna 1920. Nykyisin Taka-Baikalia jakaantuu Burjatian tasavallan ja Taka-Baikalian aluepiirin kesken ja osapuilleen kattaa niiden yhteenlasketun alueen.
Taka

Taka tarkoittaa seuraavia:
Taka, myös Toke, atolli Marshallinsaarilla
Táka, tekojärvi Kreikassa
Bangladeshin taka, Bangladeshin rahayksikkö
Taka, sukunimenä:
Jussi Taka (s. 1993), suomalainen lumilautailija
Maija Taka (1912–1984), suomalainen lääkäri, tietokirjailija, pakinoitsija ja terveyskasvattaja
Suzuka Taka (s. 1996), japanilainen jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taka”, voi hakea sivunnimihaulla, laajalla sivunnimihaulla tai tekstihaulla.
Sähkökemiallinen potentiaali

Sähkökemiallinen potentiaali on suure, joka määräytyy sähköpotentiaalin ja kemiallisen potentiaalin perusteella. Täten siihen vaikuttaa potentiaalienergia ja usein myös hiukkasvaraus ja kappaleeseen kohdistuvat fysikaaliset voimat. Sähkökemialliseen potentiaaliin vaikuttaa myös kemiallisten seosten ominaisuuksiin vaikuttava Gibbsin energia.
Tajumulco

Tajumulco
| --- | --- |
Tyyppi:  kerrostulivuori
Sijainti:  San Marcosin departementti, Guatemala
Vuoristo:  Sierra Madre
Korkeus merenpinnasta:  4 223 m
Prominenssi:  3 980 m
Ikä:  Holoseeni 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tajumulco on kerrostulivuori San Marcosin departementissa Guatemalan länsiosassa. Se on Guatemalan ja Keski-Amerikan korkein vuori ja sen korkeus on 4 223 metriä.
Tahvo Kaila

Irja Eevi Tellervo Ruokonen, kirjailijanimi Tahvo Kaila (3. joulukuuta 1904 Jyväskylä – 23. elokuuta 1979 Varkaus) oli suomalainen kansakoulunopettaja ja kirjailija. Hän käytti myös nimimerkkiä Eeva Laviala.
Irja Ruokosen vanhemmat olivat liikemies Johannes Paavo Kaila (Johansson) ja kanslianhoitaja Eva Charlotta Koskinen. Hän oli naimisissa piiriesimies Veikko Herman Ruokosen kanssa.
Ruokonen asui Varkaudessa vuodesta 1935 alkaen.
Teoksia

Nimellä Tahvo Kaila:
Palomäen arvoitus.    Karisto 1948
Odottamaton seikkailu. Tammen poikien sarja 4.   Tammi 1950
Nimimerkillä Eeva Laviala:
Koittaako kevät Irjalle?.     Karisto 1962
Suriya

| Suriya |
| --- | --- |
 Suriya vuonna 2014.
Henkilötiedot
Syntynyt: 23. heinäkuuta 1975 (ikä 49) Madras, Tamil Nadu, Intia
Ammatti:  näyttelijä elokuvatuottaja televisiojuontaja
Puoliso:  Jyothika (vih. 2006)
Lapset:  2
Näyttelijä
Aktiivisena:  1997–
Aiheesta muualla
IMDb 
AllMovie
Saravanan Sivakumar (s. 23. heinäkuuta 1975 Madras, Tamil Nadu, Intia), tunnetaan taiteilijanimellä Suriya, on intialainen näyttelijä, tuottaja ja televisiojuontaja, joka tunnetaan parhaiten työstään tamilinkielisessä elokuvateollisuudessa. Hänen voittamiinsa palkintoihin kuuluu kolme Tamil Nadu State Film Awards -palkintoa, neljä Filmfare Awards South -palkintoa, kaksi Edison Awards -palkintoa, Cinema Express Awards -palkinto, CineMAA Awards -palkintoa ja Vijay Awards -palkinto. Intian julkisuuden henkilöiden tulojen perusteella Suriya on päässyt Forbes Indian Celebrity 100 -listalle kuusi kertaa.
Tehtyään ensiesiintymisensä toimintatrillerissä Nerrukku Ner (1997), Suriya teki läpimurtonsa nimiroolilla toimintadraamassa Nandha (2001) ja ensimmäinen merkittävä kaupallinen menestys oli trilleri Kaakha Kaakha (2003). Voitettuaan palkintoja rooleistaan huijarina toimintadraamassa Pithamagan (2003) ja kyttyräselkänä draamakomediassa Perazhagan (2004), hän näytteli anterogradisesta amnesiasta kärsivää miestä vuoden 2005 menestyselokuvassa Ghajini. Hän nousi tähteyteen kaksoisroolilla isänä ja poikana Gautham Menonin osittain omaelämäkerrallisessa elokuvassa Vaaranam Aayiram (2008). Hänen asemansa toimintatähtenä vahvistui salakuljettajan roolilla elokuvassa Ayan (2009) ja aggressiivisen poliisin roolilla Singam-trilogiassa. Suriya saavutti menestystä myös tieteiselokuvilla 7aum Arivu (2011) ja 24 (2016).
Suriya on tamilielokuvanäyttelijä Sivakumarin vanhin lapsi ja hänen nuorempi veljensä Karthi on myös näyttelijä. Hän meni naimisiin näyttelijä Jyothikan kanssa vuonna 2006. Vuonna 2008 hän perusti Agaram Foundation -säätiön, joka rahoittaa erilaisia hyväntekeväisyystoimia. Vuonna 2012 hän teki debyyttinsä televisiojuontajana Star Vijayn tietokilpailussa Neengalum Vellalam Oru Kodi, Haluatko miljonääriksi? -ohjelman tamiliversiossa. Vuonna 2013 Suriya perusti tuotantoyhtiön 2D Entertainment.
Yksityiselämä

Suriya meni naimisiin näyttelijä Jyothikan kanssa vuonna 2006. Heillä on kaksi lasta, tytär Diya ja poika Dev.
Filmografia

| Vuosi | Elokuva | Rooli | Muuta |
| --- | --- | --- | --- |
| 1997 | Nerrukku Ner | Suriya |  |
| 1998 | Kaadhale Nimmadhi | Chandru |  |
| 1998 | Sandhippoma | Vishwa |  |
| 1999 | Periyanna | Suriya |  |
| 1999 | Poovellam Kettuppar | Krishna |  |
| 2000 | Uyirile Kalanthathu | Suriya |  |
| 2001 | Friends | Chandru |  |
| 2001 | Nandha | Nandha |  |
| 2002 | Unnai Ninaithu | Suriya |  |
| 2002 | Shree | Shree |  |
| 2002 | Mounam Pesiyadhe | Gowtham |  |
| 2003 | Kaakha Kaakha | ACP Anbuselvan |  |
| 2003 | Pithamagan | Sakthi |  |
| 2004 | Perazhagan | Chinna (Prem Kumar), Karthik |  |
| 2004 | Aaytha Ezhuthu | Michael Vasanth |  |
| 2005 | Maayavi | Balaiah |  |
| 2005 | Ghajini | Sanjay Ramaswamy (Manohar) |  |
| 2005 | Aaru | Aarumugam (Aaru) |  |
| 2006 | June R | Raja |  |
| 2006 | Sillunu Oru Kaadhal | Gowtham |  |
| 2007 | Vel | Vasudevan/Vetrivel |  |
| 2008 | Kuselan | Itsenään | Erikoisesiintyminen laulussa ”Cinema Cinema” |
| 2008 | Vaaranam Aayiram | K. Surya, Krishnan |  |
| 2009 | Ayan | Devaraj Velusamy (Deva) |  |
| 2009 | Aadhavan | Madhavan Subramaniam (Aadhavan) |  |
| 2010 | Singam | Duraisingam |  |
| 2010 | Rakta Charitra 2 | Yeturi Suryanarayana Reddy | Telugun- ja hindinkielinen elokuva |
| 2010 | Manmadan Ambu | Itsenään | Erikoisesiintyminen laulussa ”Oyyale” |
| 2011 | Ko | Itsenään | Erikoisesiintyminen laulussa ”Aga Naga” |
| 2011 | Avan Ivan | Itsenään | Cameoesiintyminen |
| 2011 | 7aum Arivu | Bodhidharma, Aravind |  |
| 2012 | Maattrraan | Akhilan, Vimalan |  |
| 2013 | Chennaiyil Oru Naal | Itsenään | Cameoesiintyminen |
| 2013 | Singam II | Duraisingam |  |
| 2014 | Ninaithathu Yaaro | Itsenään | Erikoisesiintyminen laulussa ”Kairegai” |
| 2014 | Anjaan | Raju Bhai (Krishna) |  |
| 2015 | Massu Engira Masilamani | Masilamani (Mass), Sakthivel (Sakthi) |  |
| 2015 | Pasanga 2 | Thamizh Nadan |  |
| 2016 | 24 | Athreya, Manikandan, Sethuraman |  |
| 2017 | Si3 | Duraisingam |  |
| 2018 | Thaanaa Serndha Koottam | Nachinarkiniyan (Iniyan)/Uthaman |  |
| 2018 | Kadaikutty Singam | Itseään | Cameoesiintyminen |
| 2019 | NGK | Nandha Gopalan Kumaran (NGK) |  |
| 2019 | Kaappaan | Kathiravan (Kathir) |  |
| 2020 | Soorarai Pottru | Nedumaran Rajaangam (Maara) |  |
| 2021 | Rocketry: The Nambi Effect | Itsenään | Cameoesiintyminen |
Aiheesta muualla

Wikimedia Commonsissa on kuvia tai muita tiedostoja aiheesta .
Suriya Internet Movie Databasessa. (englanniksi)
Suriya Allmoviessa (englanniksi)
Suriya vaimonsa Jyothikan kanssa vuonna 2018.
Koukussa (televisiosarja)

| Koukussa |
| --- | --- |

Tyyli:  draama
Kestoaika:  noin 50 minuuttia
Pääosissa:  Matleena Kuusniemi Tommi Eronen
Alkuperämaa:  Suomi
Alkuperäiskieli:  suomi
Verkko:  Yle TV2, Yle Areena
Esitetty:  4. marraskuuta 2015 –  6. helmikuuta 2019
Tuotantokausia:  2
Jaksoja:  18
Ikäraja:   
Sisältömerkintä:     
Tuotanto
Tuottaja(t):  Tarja Ahava (kaudet 1–2) Mari Kinnunen (kausi 2)
Vastaava(t) tuottaja(t):  Roope Lehtinen (kaudet 1–2) Riina Kullas (kausi 2)
Linjatuottaja:  Suvi Soitinaho (kausi 2)
Ohjaaja(t):  Marja Pyykkö
Käsikirjoittaja(t):  Pääkäsikirjoittaja: Laura Suhonen Jaksokäsikirjoittajat: Laura Suhonen (kaudet 1–2) Joona Kiviranta (kaudet 1–2) Jenny Dahlström (kausi 1) Jyrki Väisänen (kausi 2)
Säveltäjä(t):  Antti Lehtinen
Leikkaaja(t):  Jari Heikkinen (kausi 1) Mikko Sippola (kausi 2)
Lavastaja(t):  Pete Neuvonen
Kuvaaja(t):  Heikki Färm
Tuotantoyhtiö(t):  Moskito Television
Palkinnot
Voitetut:  Kultainen Venla Vuoden draamasarja 2015 Kultainen Venla Vuoden käsikirjoittaja 2015, Laura Suhonen Kultainen Venla Vuoden miesnäyttelijä 2015, Tommi Eronen Kultainen Venla Vuoden naisnäyttelijä 2015, Matleena Kuusniemi
Ehdokkuudet:  Kultainen Venla Vuoden miesnäyttelijä 2015, Eero Milonoff
Aiheesta muualla
Virallinen sivusto
IMDb 
Elonet
Koukussa on suomalainen draamasarja, jonka ensimmäinen osa esitettiin marraskuussa 2015. Sarjan pääkäsikirjoittajana on toiminut Laura Suhonen ja sen on ohjannut Marja Pyykkö.
Sarjan ensimmäinen tuotantokausi esitettiin vuodenvaihteessa 2015–2016. Sarjan toinen ja samalla viimeinen kausi kuvattiin 2017–2018 ja sen esittäminen alkoi Yle TV2:lla 19. joulukuuta 2018.
Rooleissa > Pääosissa

| 0 | 1 | 2 |
| --- | --- | --- |
|  Matleena Kuusniemi  | … |  Krista Savela (kaudet 1–2)   |
|  Tommi Eronen  | … |  Oskari Autio (kaudet 1–2)   |
|  Santeri Helinheimo Mäntylä  | … |  Niko Autio (kaudet 1–2)   |
|  Lauri Tilkanen  | … |  Riku Paananen (kaudet 1–2)   |
|  Antti Virmavirta  | … |  Pentti Seppä (kaudet 1–2)   |
|  Marjaana Maijala  | … |  Ilona Elomaa (kaudet 1–2)   |
|  Anna-Maija Tuokko  | … |  Juulia Korhonen (kausi 1)   |
|  Eero Milonoff  | … |  Karri ”Kode” Ketola (kausi 1)   |
|  Jussi Nikkilä  | … |  Julius Ahlberg (kausi 1)   |
|  Marja Salo  | … |  Emmi Ahlberg (kausi 1)   |
|  Ilkka Heiskanen  | … |  Joonas ”Jonttu” Ritala (kausi 1)   |
|  Joonas Heikkinen  | … |  Ahma (kausi 1)   |
|  Janne Hyytiäinen  | … |  Tomi Roiha (kausi 2)   |
|  Sara Melleri  | … |  Nata Kortesuo (kausi 2)   |
|  Pelle Heikkilä  | … |  Poju (kausi 2)   |
Ensimmäinen tuotantokausi > Juoni

Ensimmäisellä kaudella entinen narkomaani Krista (es. Matleena Kuusniemi) palaa Suomeen oltuaan pitkään ulkomailla, missä hän on pakoillut huumetuomiotaan. Hän yrittää päästä elämässään eteenpäin tuomionsa vanhennuttua, mutta vanhojen kuvioiden imu on suuri. Kristan ensirakkaus Oskari (es. Tommi Eronen), jolla hänelläkin on huumetausta, työskentelee huumerikostutkijana. Oskarin avulla Krista yrittää päästä takaisin yhteiskuntakelpoiseen elämään. Heillä on teini-ikäisenä saatu yhteinen poika, Niko (es. Santeri Helinheimo Mäntylä).
Kristasta tulee Oskarin vinkkimies suureen huumerinkiin. Oskari joutuu kuitenkin koko ajan peittelemään Kristan toimintaa, jottei Krista ja heidän yhteinen menneisyytensä tulisi ilmi.
Ensimmäinen tuotantokausi > Vastaanotto

Sarja valittiin vuoden 2015 parhaaksi draamasarjaksi Kultainen Venla -gaalassa ja sai myös neljä tekijäpalkintoa: vuoden käsikirjoittaja (Laura Suhonen), vuoden ohjaaja (Marja Pyykkö), paras miesnäyttelijä (Tommi Eronen) ja paras naisnäyttelijä (Matleena Kuusniemi). Myös Eero Milonoff oli roolistaan ehdolla parhaaksi miesnäyttelijäksi.
Ensimmäinen tuotantokausi > Jaksot

| Jakso | Ensiesitys Yle TV2:lla | Julkaisu Yle Areenassa | Katsojaluvut1 | Ikäraja |
| --- | --- | --- | --- | --- |
| 1 | 4. marraskuuta 2015 | 4. marraskuuta 2015 | 320 000  |   |
| 2 | 11. marraskuuta 2015 | 4. marraskuuta 2015 | 231 000  |   |
| 3 | 18. marraskuuta 2015 | 4. marraskuuta 2015 | 259 000  |   |
| 4 | 25. marraskuuta 2015 | 4. marraskuuta 2015 | 210 000  |    |
| 5 | 2. joulukuuta 2015 | 4. marraskuuta 2015 | 232 000  |   |
| 6 | 9. joulukuuta 2015 | 4. marraskuuta 2015 | 269 000  |    |
| 7 | 16. joulukuuta 2015 | 4. marraskuuta 2015 | 237 000  |    |
| 8 | 23. joulukuuta 2015 | 4. marraskuuta 2015 | 214 000  |    |
| 9 | 30. joulukuuta 2015 | 4. marraskuuta 2015 | 317 000  |    |
| 10 | 6. tammikuuta 2016 | 4. marraskuuta 2015 | 247 000  |    |
1 Keskikatsojamäärä ensiesityspäivänä televisiossa
Toinen tuotantokausi > Juoni

Ensimmäisen ja toisen tuotantokauden välissä on kulunut aikaa kolme vuotta. Oskarin suojeltua edellisellä kaudella Kristaa hän lopulta menetti työnsä poliisissa. Oskari on menettänyt myös kotinsa juomisen vuoksi ja asuu nyt pienessä mökissä ja työskentelee rakennustyömaalla. Lisäksi hän on päässyt entisen pomonsa, Pentin (es. Antti Virmavirta), vinkkimieheksi.
Krista on muuttanut Thaimaahan, jossa hän pyörittää uuden miesystävänsä kanssa matkailuyritystä ja pienimuotoista kannabiskauppaa.
Toinen tuotantokausi > Jaksot

| Jakso | Ensiesitys Yle TV2:lla | Julkaisu Yle Areenassa | Ikäraja |
| --- | --- | --- | --- |
| 1 | 19. joulukuuta 2018 | 19. joulukuuta 2018 |    |
| 2 | 26. joulukuuta 2018 | 19. joulukuuta 2018 |    |
| 3 | 2. tammikuuta 2019 | 19. joulukuuta 2018 |    |
| 4 | 9. tammikuuta 2019 | 19. joulukuuta 2018 |    |
| 5 | 16. tammikuuta 2019 | 19. joulukuuta 2018 |   |
| 6 | 23. tammikuuta 2019 | 19. joulukuuta 2018 |   |
| 7 | 30. tammikuuta 2019 | 19. joulukuuta 2018 |    |
| 8 | 6. helmikuuta 2019 | 19. joulukuuta 2018 |    |
Aiheesta muualla

Sarjan jaksot Yle Areenassa
Sarjan ensimmäisen kauden näyttelijät kertovat esittämistään hahmoista
Svay Rieng

Maakunnan sijainti kartalla
Svay Riĕngin yliopiston päärakennus
Svay Rieng (khmeriksi ស្វាយរៀង, IPA: [sʋaːj riəŋ]) tai Svay Rieng on yksi Kambodžan 24 maakunnasta. Se sijaitsee maan kaakkoisosassa rajautuen idässä ja etelässä Vietnamiin. Maan pääkaupungista Phnom Penhistä alkava valtatie 1 kulkee maakunnan läpi Bavetin raja-asemalle, Vietnamin rajalle. Maakunnan pinta-ala on 2 966 neliökilometriä, ja sen alueella asui vuoden 2008 väestönlaskennan aikaan 482 785 ihmistä. Svay Rieng jakaantuu kahdeksaan piirikuntaan.
Papukaijannokka (engl. Parrot's Beak) on Svay Riengin maakunnassa oleva alue, joka tuli tunnetuksi Vietnamin sodan aikaan.
Aiheesta muualla

Kuvia tai muita tiedostoja aiheesta Svay Rieng Wikimedia Commonsissa
Svay Rieng Travel Guide (Maakunnan matkaopas) tourismcambodia.com. (englanniksi)
Kambodžan maakunnat
| --- | --- |
Maakunnat:   Bântéay Méancheăy   Băt Dâmbâng   Kâmpóng Cham  Kâmpóng Chhnăng   Kâmpóng Spœ   Kâmpóng Thum   Kâmpôt  Kândal   Kaôh Kông   Krâchéh  Môndôl Kiri  Ŏtâr Méancheăy  Preăh Vihéar  Poŭthĭsăt   Prey Vêng  Rôtanak Kiri   Siĕm Réab  Stŏeng Trêng  Svay Riĕng   Takêv 
Maakuntatasoiset kunnat:   Kêb  Pailĭn  Phnom Penh  Sihanoukville
Star Lanen asema

Star Lane on asema Docklands Light Railwayn Stratford Internationalin haaralla Canning Townissa, Lontoossa, Oyster-vyöhykkeellä 3. Se avattiin 31. elokuuta 2011.
Historia

Asema on Stratfordin ja Canning Townin välille vuonna 1846 avatun Eastern Counties and Thames Junction Railwayn alkuperäisellä reitillä. Linja liitettiin nykyiseen North London Lineen vuonna 1979. Aseman kohdalla raiteita oli alun perin neljä. Kaksi läntisintä otettiin uudelleen käyttöön osana Jubilee Linen laajennusta vuonna 1999. Itäisiä raiteita käytti North London Line, joka ei kuitenkaan liikennöinyt Stratfordista eteenpäin vuodesta 2006 lähtien. Niitä käyttää nykyään Docklands Light Railway.
Rakenne

Asemalla on kaksipuolinen laiturisaareke. Sen yli kulkee kävelysilta, josta kulku asemalle tapahtuu.
Aiheesta muualla

Kuvia tai muita tiedostoja aiheesta Star Lanen asema Wikimedia Commonsissa
| 0 | 1 | 2 |
| --- | --- | --- |
| Edeltävä asema: West Ham | Docklands Light Railway | Seuraava asema: Canning Town |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Star Lane DLR station
Laiturisaareke kävelysillalta kuvattuna. Oikeassa laidassa näkyvät Jubilee Linen raiteet.
Aseman nimikyltti.
Käännös suomeksi
Svinndalin kirkko

| Svinndalin kirkko Svinndal kirke |
| --- | --- |
 Kirkko vuonna 2007.
Sijainti:  Våler, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1856
Suunnittelija:  Christian Heinrich Grosch
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Svinndalin kirkko (norj. Svinndal kirke) on Vålerin kunnassa Østfoldin läänissä Norjassa sijaitseva puinen pitkäkirkko vuodelta 1856.
Aiheesta muualla

Kuvia tai muita tiedostoja aiheesta Svinndalin kirkko Wikimedia Commonsissa
Taivallahden tenniskeskus

Taivallahden tenniskeskus. Vasemmalla ulkokenttä, oikealla tennishalli sisäkenttineen. Taustalla Taivallahden peruskoulun rakennus.
Taivallahden tenniskeskus on tenniskeskus Helsingin Etu-Töölössä. Siellä on kuusi tenniskenttää sisällä ja yksi ulkona.
Tenniskeskus perustettiin vuonna 1948, kun Helsingin Verkkopalloseura eli nykyinen HVS-Tennis rakennutti Taivallahteen ensin neljä ja myöhemmin vielä kolme tenniskenttää. Alun perin kaikki kentät olivat ulkona, mutta vuonna 2001 rakennettiin nykyinen halli, ja kentistä kuusi siirtyi sisätiloihin.
Aiheesta muualla

Taivallahden tenniskeskuksen kotisivut taivallahdentenniskeskus.fi.
Takanori Kōno

| Mitalit | Mitalit | Mitalit |  |
| --- | --- | --- | --- |
|  Takanori Kōno vuonna 1995 Azerbaidžanissa julkaistussa postimerkissä. |  Takanori Kōno vuonna 1995 Azerbaidžanissa julkaistussa postimerkissä. |  Takanori Kōno vuonna 1995 Azerbaidžanissa julkaistussa postimerkissä. |  |
Maa:   Japani
Yhdistetty
|  Olympialaiset  |  Olympialaiset  |  Olympialaiset  |  |
|  Kultaa | Albertville 1992 | joukkuekilpailu |  |
|  Kultaa | Lillehammer 1994 | joukkuekilpailu |  |
|  Hopeaa | Lillehammer 1994 | normaalikilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Falun 1993 | joukkuekilpailu |  |
|  Kultaa | Thunder Bay 1995 | joukkuekilpailu |  |
Takanori Kōno (jap. 河野 孝典, Kōno Takanori; s. 7. maaliskuuta 1969 Nozawa Onsen, Japani) on japanilainen entinen yhdistetyn hiihtäjä.
Kōno voitti urallaan olympialaisista kaksi kultaa ja yhden hopeamitalin. MM-kisoissa Kōno voitti myös kaksi kultamitalia, Falunissa 1993 ja Thunder Bayssa 1995. Hän voitti myös kuuluisan Holmenkollenin kilpailun vuonna 1993, jolloin hänestä tuli ensimmäinen aasialainen, joka voitti kilpailun.
Kōno on valmentanut vuodesta 2006 alkaen Japanin maajoukkuetta yhdistetyssä.
Svinndal

| Svinndal |
| --- | --- |
 Svinndalin kirkko
 Svinndal
 Koordinaatit: 59°25′30″N, 11°00′32″E 
Valtio:  Norja
Lääni:  Østfold
Kunta:  Våler
Pinta-ala:  
 – Maa:  0,5 km²
Väkiluku (2023):  588
 – Väestötiheys:  1 176 as./km²
Infobox OKVirheellinen NIMI-arvo: 
Svinndal on taajama Vålerin kunnassa Østfoldin läänissä Norjassa. Taajaman pinta-ala on 0,5 neliökilometriä ja asukasluku 588 vuonna 2023.